29.8.2022
FI
Euroopan unionin virallinen lehti
C 326/7
Ennakkoratkaisupyyntö, jonka Fővárosi Törvényszék (Budapestin alioikeus, Unkari) on esittänyt 12.5.2022 – GE Infrastructure Hungary Holding Kft. v.
Nemzeti Adó- ja Vámhivatal Fellebbviteli Igazgatósága (Asia C-318/22) (2022/C 326/10) Oikeudenkäyntikieli: unkari Ennakkoratkaisua pyytänyt tuomioistuin Fővárosi Törvényszék
Pääasian asianosaiset Valittaja: GE Infrastructure Hungary Holding Kft.
Vastapuoli: Nemzeti Adó- ja Vámhivatal Fellebbviteli Igazgatósága
Ennakkoratkaisukysymykset 1) Onko eri jäsenvaltioissa olevia yhtiöitä koskeviin sulautumisiin, jakautumisiin, osittaisjakautumisiin, varojensiirtoihin ja osakkeidenvaihtoihin sekä eurooppayhtiön (SE) tai eurooppaosuuskunnan (SCE) sääntömääräisen kotipaikan siirtoon jäsenvaltioiden välillä sovellettavasta yhteisestä verojärjestelmästä 19.10.2009 annettua neuvoston direktiiviä 2009/133/EY (1) (jäljempänä direktiivi 2009/133) tulkittava siten, että sen johdanto-osan toisen perustelukappaleen ja 1 artiklan a kohdan mukaisena voidaan pitää kansalliseen lainsäädäntöön (tai säännökseen) tai sen tulkintaan ja soveltamiseen perustuvaa käytäntöä, jonka mukaan direktiiviä ei sovelleta kotimaisiin vaan ainoastaan kansainvälisiin rajatylittäviin yritysjärjestelyihin, kun otetaan huomioon, että direktiivin 2009/133 säännökset saatettiin osaksi kansallista oikeutta yhteisö- ja osinkoverosta vuonna 1996 annetulla lailla nro LXXXI (a társasági adóról és osztalékadóról szóló 1996. évi LXXXI.
törvény; jäljempänä yhteisöverolaki), ja koska unionin oikeudessa ei suoraan säädetä tästä kysymyksestä, kansallinen lainsäätäjä on yhteisöverolain 31 § n 1 momentin a kohdassa vahvistanut, että tällä lailla mukaudutaan unionin säädöksiin, muun muassa direktiiviin 2009/133?
2) Onko direktiivin 2009/133 8 artiklan 2 kohtaa tulkittava siten, että sen mukaisena voidaan pitää kansalliseen lainsäädäntöön (tai säännökseen) tai sen tulkintaan ja soveltamiseen perustuvaa käytäntöä, jonka mukaan samaan jäsenvaltioon sijoittautuneiden yhtiöiden välisessä osittaisjakautumisessa siirtävän yhtiön osakas on velvollinen alentamaan kirjanpidossaan siirtävästä yhtiöstä omistamiensa yhtiöosuuksien (siirtävän yhtiön merkitty pääoma) nimellisarvoa, sillä veroviranomainen edellyttää direktiivin 2009/133 8 artiklan 2 kohdassa tarkoitetun verokohtelun saamiselta tämän kirjanpidollisen arvon alentamista myös silloin, kun osittaisjakautuminen on tappiollinen siirtävän yhtiön osakkaalle?
3) Onko direktiivin 2009/133 8 artiklan 2 kohtaa tulkittava siten, että sen mukaisena voidaan pitää kansalliseen lainsäädäntöön (tai säännökseen) tai sen tulkintaan ja soveltamiseen perustuvaa käytäntöä, jonka mukaan kyseisen säännöksen mukaista yhteisöverokohtelua ei voida soveltaa osittaisjakautumisessa silloin, kun siinä mukana oleva siirtävä yhtiö jää yhden osakkaan omistukseen eli osittaisjakautumisen jälkeen siirtävän yhtiön perustaja säilyttää muuttumattomana 100 prosentin suuruisen omistusosuutensa kyseisestä yhtiöstä tai kun siirtävän yhtiön merkitty pääoma ei millään tavoin muutu?
(1)
EUVL 2009, L 310, s. 34.
Ennakkoratkaisupyyntö, jonka Cour d'appel de Bruxelles (Belgia) on esittänyt 20.5.2022 – Ligue des droits humains ASBL, BA v.
L'organe de contrôle de l’information policière (Asia C-333/22) (2022/C 326/11) Oikeudenkäyntikieli: ranska Ennakkoratkaisua pyytänyt tuomioistuin Cour d'appel de Bruxelles